CELEX: 32008R0393
Language: fi
Date: 2008-04-30 00:00:00
Title: Komission asetus (EY) N:o 393/2008, annettu 30 päivänä huhtikuuta 2008 , astaksantiinidimetyylidisukkinaatin hyväksymisestä rehun lisäaineena (ETA:n kannalta merkityksellinen teksti)

1.5.2008   
            
            
               FI
            
            
               Euroopan unionin virallinen lehti
            
            
               L 117/20
            
         
      KOMISSION ASETUS (EY) N:o 393/2008,
   annettu 30 päivänä huhtikuuta 2008,
   astaksantiinidimetyylidisukkinaatin hyväksymisestä rehun lisäaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1), ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty tämän asetuksen liitteessä esitetyn valmisteen hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee astaksantiinidimetyylidisukkinaatti-valmisteen hyväksymistä lohille ja taimenille tarkoitetun rehun lisäaineena, joka luokitellaan lisäaineluokkaan ”sensoriset lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 17 päivänä lokakuuta 2007 antamassaan lausunnossa (2), että astaksantiinidimetyylidisukkinaatilla ei ole haitallisia vaikutuksia eläinten terveyteen, ihmisten terveyteen tai ympäristöön. Se totesi myös, ettei astaksantiinidimetyylidisukkinaatti aiheuta muita riskejä, joiden vuoksi hyväksyntää ei voitaisi myöntää asetuksen (EY) N:o 1831/2003 5 artiklan 2 kohdan mukaisesti. Elintarviketurvallisuusviranomaisen mukaan erityisvaatimuksia markkinoille saattamisen jälkeisestä seurannasta ei tarvita. Lausunnossa vahvistetaan myös asetuksella (EY) N:o 1831/2003 perustetun yhteisön vertailulaboratorion toimittama rehun lisäaineen analyysimenetelmää koskeva raportti.
            
         
               (5)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”sensoriset lisäaineet” ja funktionaalisen ryhmän ”a väriaineet” alakohtaan ”ii aineet, jotka eläimille ruokittuina lisäävät väriä eläinperäisiin elintarvikkeisiin” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä huhtikuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  Opinion of the Scientific Panel on Additives and Products or Substances used in Animal Feed entitled ”on the safety and efficacy of Carophyll® Stay-Pink (astaxanthin dimethyldisuccinate) as a feed additive for salmon and trout”, annettu 17 päivänä lokakuuta 2007. The EFSA Journal (2007) 574, s. 1–25.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  Luokka: sensoriset lisäaineet. Funktionaalinen ryhmä: a väriaineet; ii aineet, jotka eläimille ruokittuina lisäävät väriä eläinperäisiin elintarvikkeisiin.
               
            
                  2a(ii) 165
               
               
                  —
               
               
                  Astaksantiinidi metyylidisukkinaatti
               
               
                  
                               
                           
                           
                              Tehoaine
                              
                                           
                                       
                                       
                                          Astaksantiinidimetyylidisukkinaatti
                                          (C50H64O10, CAS-nro: 578006-46-9)
                                       
                                    
                                           
                                       
                                       
                                          Astaksantiinidimetyylidisukkinaatti: > 96 %
                                       
                                    
                                           
                                       
                                       
                                          Muut karotenoidit: < 4 %
                                       
                                    
                        
                               
                           
                           
                              Lisäaineen koostumus:
                              Formuloitu orgaanisessa matriisissa
                           
                        
                               
                           
                           
                              Puhtausvaatimukset:
                              
                                           
                                       
                                       
                                          Trifenyylifosfiinioksidi (TPPO): ≤ 100 mg/kg lisäainetta
                                       
                                    
                                           
                                       
                                       
                                          Dikloorimetaani: ≤ 600 mg/kg lisäainetta
                                       
                                    
                        
                               
                           
                           
                              Analyysimenetelmät:
                              Korkean suorituskyvyn nestekromatografia (HPLC), mittaukset UV-aallonpituusalueella (1)
                              
                           
                        
               
                  Lohi ja taimen
               
               
                  —
               
               
                  —
               
               
                  138
               
               
                  
                              1.
                           
                           
                              Käyttö sallittu 6 kuukauden iästä tai 50 g painosta alkaen.
                           
                        
                              2.
                           
                           
                              Kalanrehussa lisäainetta on käytettävä formuloituna ja asianmukaisesti hyväksytyillä antioksidanteilla stabiloituna. Jos formuloinnissa käytetään etoksikiinia, sen pitoisuus on ilmoitettava pakkausmerkinnöissä.
                           
                        
                              3.
                           
                           
                              Jos astaksantiinidimetyylidisukkinaattia sekoitetaan kantaksantiiniin ja muihin astaksantiinin lähteisiin, seoksen kokonaispitoisuus ei saa ylittää 100 mg astaksantiini-ekvivalenttia (2)/kg kalan täysrehua.
                           
                        
               
                  21 päivänä toukokuuta 2018
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: www.irmm.jrc.be/crl-feed-additives
      
         (2)  1,38 mg astaksantiinidimetyylidisukkinaattia vastaa 1 mg:aa astaksantiinia.